
PARLAMENTUL ROMÂNIEI
CAMERA DEPUTAŢILOR 

	Comisia pentru agricultură, silvicultură, industrie alimentară şi servicii  specifice
	
	                          Bucureşti,   18.10.2007
                         Nr.24/506


RAPORT

asupra propunerii legislative pentru modificarea Legii nr.18/1991 privind fondul funciar 

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă pentru modificarea Legii nr.18/1991 privind fondul funciar,  transmis cu adresa nr.Pl. x   490 din 18 iunie 2007 şi înregistrat sub nr.24/ 328/018.06.2007.
La întocmirea raportului, Comisia a avut în vedere avizul negativ al Consiliului Legislativ şi punctul de vedere favorabil al Guvernului.
Propunerea legislativă are ca obiect de reglementare modificarea alin.(6) al art.92 din Legea fondului funciar nr.18/1991 republicată, cu modificările şi completările ulterioare, avându-se în vedere exceptarea de la plata taxelor pentru scoaterea definitivă din circuitul agricol şi a terenurilor aflate în proprietatea tinerilor de până la 35 de ani, care doresc să îşi construiască o locuinţă.
Propunerea legislativă pentru modificarea Legii nr.18/1991 privind fondul funciar face parte din categoria legilor organice, potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Töke István secretar de stat în cadrul Ministerului Agriculturii şi Dezvoltării Rurale.

La lucrările comisiei au fost prezenţi 26 de deputaţi, din totalul de 27 de deputaţi membri ai comisiei.

Raportul Comisiei a fost adoptat în unanimitate, în şedinţa din  17 octombrie 2007.
Propunerea legislativă a fost respinsă de Senat în şedinţa din 13 iunie 2007.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări  a propunerii legislative.
I. Amendamente admise

În urma dezbaterii, Comisia propune adoptarea proiectului de lege cu următorul amendament: 

	Nr. crt.
	Text Legea fondului funciar nr.18/1991
	Text propunere de modificare
	Text propus de Comisie

(autorul amendamentului)
	Motivarea amendamentelor

	1. 
	
	Titlul legii

LEGE 

pentru modificarea Legii nr.18/1991 privind fondul funciar 


	Titlul legii va avea următorul cuprins:
LEGE 

pentru modificarea alin.(6) al art.92 din Legea fondul funciar nr.18/1991 

Deputat PSD: Ioan Munteanu
	Pentru corectitudinea redactării.

	2. 
	Art.92 - 

(6) Pentru terenurile scoase definitiv din circuitul agricol şi silvic pentru construcţii care deservesc activităţile agricole şi silvice, lucrările de îmbunătăţiri funciare, regularizarea cursurilor de apă, realizarea de surse de apă potabilă şi obiective meteorologice nu se datorează taxele prevăzute la alin. 4.
	Articol unic: Legea nr.18/1991 privind fondul funciar, publicată în Monitorul Oficial al României, Partea I, nr. 37/20 februarie 1991 se modifică şi va avea următorul cuprins:
„(6) Pentru terenurile scoase definitiv din circuitul agricol şi silvic pentru care deservesc activităţile agricole şi silvice, lucrărie de îmbunătăţiri funciare, regularizarea cursurilor de apă, realizarea de surse de apă potabilă şi obiective meteorologice, precum şi pentru terenurile agricole aflate în proprietatea tinerilor de până la 35 de ani şi care doresc să îşi construiască o locuinţă, nu se datorează taxele prevăzute la alin.(4).”

	Articol unic: Alineatul (6) al articolului 92 din Legea fondului funciar nr.18/1991, republicată în Monitorul Oficial al României, Partea I, nr.1 din 5 ianuarie 1998, cu modificările şi completările ulterioare, se modifică după cum urmează:
„(6) Pentru terenurile scoase definitiv din circuitul agricol şi silvic pentru construcţii care deservesc activităţile agricole şi silvice, lucrările de îmbunătăţiri funciare, regularizarea cursurilor de apă, realizarea de surse de apă potabilă şi obiective meteorologice, precum şi pentru terenurile agricole sau silvice, în suprafaţă de până la 500 m2, aflate în proprietatea persoanelor în vârstă de până la 40 de ani şi care doresc să îşi construiască o locuinţă, nu se datorează taxele prevăzute la alin.(4).”
Deputat PSD – Ion Dumitru 
	Pentru respectarea normelor de tehnică legislativă.
Pentru a elimina eventualele abuzuri.



Comisia a propus aprobarea proiectului cu 26 voturi pentru, 0  voturi împotrivă şi 0 abţineri.
VICEPREŞEDINTE,



 



SECRETAR,





Dr. Adrian Emanuil SEMCU 






Vasile MOCANU

  
Întocmit: Consilier dr.Anton Păştinaru
               Expert Florentin Oancea

